NORMATIVA SOBRE GRUPS D'INVESTIGACIÓ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/887)
  + [Valencià](/va/acuerdo/887)






Selector de idioma

Leer

* [Español](/es/acuerdo/887)
* [Valencià](/va/acuerdo/887)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA SOBRE GRUPS D'INVESTIGACIÓ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================

Secretaria General

Butlletí Oficial Universitat d'Alacant





NORMATIVA SOBRE GRUPS D'INVESTIGACIÓ DE LA UNIVERSITAT D'ALACANT

Data d'aprovació
:   30/06/2008

Data de publicació
:   04/07/2008

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=887.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/887)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/887)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA SOBRE GRUPS D'INVESTIGACIÓ DE LA UNIVERSITAT D'ALACANT&url=https://www.boua.ua.es/va/acuerdo/887)

**Títol:** NORMATIVA SOBRE GRUPS D'INVESTIGACIÓ DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dilluns, 30 de juny de 2008

PROPOSTA DE NORMATIVA SOBRE GRUPS D’INVESTIGACIÓ DE LA UNIVERSITAT D’ALACANT  
    
 PREÀMBUL   
 D’acord amb l’article 40.2 de la LOU i l’article 127.1 de l’Estatut de la Universitat d’Alacant es reconeix que, sense perjudici de la lliure investigació individual, les labors d’investigació es portaran a terme, principalment, en grups d’investigació, departaments i instituts universitaris d’investigació, i es potenciarà el desenvolupament de programes d’investigació en equip. Així mateix, el Pla d’Ordenació Integral de la Universitat d’Alacant aprovat per Consell de Govern de 15 de febrer de 2007 estableix el principi del grup d’investigació com a unitat de referència per a les activitats investigadores dels departaments (capítol III. Model de plantilla, apartat CSZ.8.6.4). Per tant, l’objectiu d’aquesta normativa és definir i establir el funcionament dels grups d’investigació de la Universitat d’Alacant. Per tant, i d'acord amb l'article 127.2 de l'Estatut de la Universitat d'Alacant que estableix que el Consell de Govern regularà els requisits que hagen de reunir els grups d'investigació per al seu reconeixement per la Universitat, als efectes previstos en la legislació, l'objectiu d'esta normativa és definir i establir el funcionament dels grups d'investigació de la Universitat d'Alacant.   
TÍTOL I. DELS GRUPS D’INVESTIGACIÓ  
 Article 1. Naturalesa  
 S’entén per grup d’investigació l’associació lliure i voluntària d’investigadors de la Universitat d’Alacant entorn d’una línia d’investigació determinada. La seua finalitat serà la generació de coneixements, productes, processos, mètodes i sistemes nous corresponents a la investigació bàsica, aplicada o totes dues coses alhora, i també la transferència de coneixement tant tecnològic com humanístic.  
 Article 2. Composició  
 Es pot integrar en un grup d’investigació qualsevol membre del personal docent i investigador de la Universitat d’Alacant, entenent com a tal:  
 a)                 El personal dels cossos docents universitaris  
 b)                 El personal docent i investigador contractat  
 c)                 El personal d’investigació contractat per a obra o servei determinat  
 d)                 El personal investigador en formació.  
 Així mateix, i amb la prèvia autorització del Vicerectorat amb competències en investigació, podrà integrar-se en un grup d'investigació el personal tècnic de suport a la investigació de la Universitat d'Alacant que estiga en possessió del títol de doctor.   
 Igualment, un investigador que no pertanga a la plantilla de la Universitat d'Alacant podrà integrar-se en un grup d'investigació com a col·laborador extern. Esta integració no suposarà en cap cas vinculació contractual o estatutària amb la Universitat d'Alacant.  
 Article 3. Mitjans materials  
 A més dels fons directes que els departaments o instituts universitaris d’investigació en què s’integren els assignen, si així ho estimen oportú, o que procedisquen de contractes, subvencions o altres ingressos específics dels investigadors del grup, els grups d’investigació podran concórrer a la convocatòria d’ajudes per a foment de la investigació en grup que farà anualment el vicerectorat amb competències en matèria d’investigació i que es regirà per un barem aprovat per la Comissió d’Investigació.   
 Article 4. Tipologia de grups d’investigació  
 Els grups d’investigació, a l’efecte del Pla d’I+D+i propi de la Universitat d’Alacant, s’inclouran en una de les categories següents: competitius, precompetitius o emergents.   
 Es consideraran grups d’investigació competitius aquells que reunisquen tots i cada un dels requisits següents:  
 a)    Demostren una activitat investigadora conjunta i contrastada en els últims deu anys.  
 b)    Almenys cinc dels membres del grup estiguen en possessió del grau de doctor.  
 c)     La suma dels sexennis de tots els membres del grup siga igual o superior a deu.  
 d)    En els últims deu anys s'haja liderat un mínim de tres projectes d'investigació I+D del Pla Nacional o Programa Marco de la UE, de duració inferior a cinc anys cadascú, o dos projectes d'investigació I+D del Pla Nacional o Programa Marco de la UE, de duració igual o superior a cinc anys cadascú. Per liderat s'entendrà que cap dels membres haja sigut Investigador Principal de l'equip de la Universitat d'Alacant.  
 Es consideraran grups d’investigació emergents aquells que reunisquen tots i cada un dels requisits següents:  
 a)    No tinguen com a grup una activitat conjunta i contrastada superior a cinc anys.  
 b)    S’hagen creat per a abordar noves línies d’investigació.  
 c)     Almenys un dels seus membres estiga en possessió del grau de doctor.  
 d)    Cap dels membres del grup estiga en possessió del grau de doctor més de cinc anys, o la seua relació contractual o estatutària com a personal docent i investigador amb una universitat o centre d'investigació supere els deu anys.  
 e)    Cap dels membres del grup estiga en possessió del grau de doctor o la seua relació contractual o estatutària amb la Universitat d'Alacant com a personal docent i investigador siga superior a cinc anys.  
 Es consideraran grups precompetitius tots aquells que no reunisquen les condicions per a ser competitius o emergents.  
 Cada any s’actualitzarà la classificació de grups atenent als requisits establits en aquest article i al percentatge de dedicació dels membres de cada grup.   
 TÍTOL II. DEL PERSONAL DOCENT I INVESTIGADOR INTEGRAT EN GRUPS D’INVESTIGACIÓ  
 Article 5. Participació del personal docent i investigador en grups d’investigació  
 El personal docent i investigador a temps complet podrà estar adscrit a un màxim de dos grups d’investigació de la Universitat d’Alacant.  
 La dedicació màxima a grups d’investigació del personal docent i investigador a temps complet és del 100% i, en cas de pertinença a dos grups d’investigació, la dedicació mínima no podrà ser inferior al 30%.  
 La dedicació màxima a grups d’investigació del personal docent i investigador a temps parcial és del 50% i només podrà pertànyer a un grup d’investigació.  
 Els membres integrants d’un grup d’investigació podran pertànyer a àrees de coneixement i departaments diferents.   
 Article 6. Dimensió dels grups d’investigació  
 La suma dels percentatges de dedicació a un grup d’investigació dels membres del personal docent i investigador de la Universitat d’Alacant no podrà ser inferior a l’equivalent a tres membres amb dedicació al 100%.  
 Article 7. Director del grup  
 Un dels investigadors integrats en el grup assumirà les competències de director del grup. Aquest director ha d’estar en possessió del grau de doctor i ha de pertànyer al personal docent i investigador a temps complet en la Universitat d’Alacant. No es podrà figurar com a director en més d’un grup d’investigació.  
 En el cas de grups d’investigació competitius el director del grup ha de tenir reconeguts com a mínim dos sexennis.   
 Article 8. Vinculació al grup d’investigació  
 La vinculació de tot investigador que s’integre en un grup tindrà una durada mínima de tres anys, excepte quan s'extingisca o interrompa per motius justificats la relació contractual o estatutària amb la Universitat d'Alacant .  
 Una vegada creat el grup, la incorporació d’un nou investigador serà proposada al vicerectorat amb competències en investigació pel director del grup i haurà de comptar amb el compromís del sol·licitant de permanència durant tres anys almenys.  
 Una vegada transcorreguts els tres anys de la incorporació, un investigador podrà sol·licitar la baixa en el grup al vicerectorat amb competències en investigació. Aquesta baixa la podrà tramitar l’interessat mateix o el director del grup En cas contrari s'entendrà que la vinculació es prorroga per un any, i així successivament, sempre que l'investigador conserve la seua vinculació contractual o estatutària amb la Universitat d'Alacant.  
 La vinculació o desvinculació a un grup d’investigació l’haurà d’autoritzar el vicerectorat amb competències en investigació amb un informe previ i raonat del director del grup d'investigació.  
 Article 9. Vinculació del grup d’investigació a un departament o institut universitari d’investigació  
 El grup d’investigació, a l’efecte de la gestió administrativa, s’integrarà en el departament o, si escau, en l’institut universitari d’investigació a què pertanga el director del grup. En el cas dels instituts universitaris s'haurà de comptar amb el vist-i-plau del seu director.  
 TÍTOL III. CREACIÓ I DISSOLUCIÓ DELS GRUPS D’INVESTIGACIÓ   
 Article 10. Proposta de creació  
 1. La proposta de creació d’un grup d’investigació es tramitarà per mitjà del vicerectorat amb competències en matèria d’investigació, i requerirà la presentació de la documentació necessària per a valorar el compliment dels requisits exigits.  
 Tota proposta de creació anirà acompanyada de la documentació següent:   
 a)    Denominació del grup, coherent amb l’activitat que calga desenvolupar i acrònim.  
 b)    Línia o línies investigadores.  
 c)     Memòria justificativa que continga la conveniència de la creació del grup i els avantatges que comportarà el funcionament d’aquest.  
 d)    Relació del personal docent i investigador que haja acceptat formar part del grup, amb indicació de l’experiència científica que tinga i el percentatge de dedicació.  
 e)    Nom del responsable del grup.  
 f)     Compromís explícit dels membres d’integració i permanència en el grup almenys durant tres anys, excepte en el personal docent i investigador contractat per temps definit el compromís del qual no podrà superar la data de finalització del contracte.  
 2. El vicerector amb competències en investigació estudiarà la sol·licitud de creació d’un nou grup d’investigació en el termini màxim d’un mes a partir de la seua presentació i, en cas de no incomplir cap requisit, procedirà a aprovar-la inserint l’anunci oportú en el Butlletí Oficial de la Universitat d’Alacant i incorporant el nou grup d’investigació al registre de grups existent en el vicerectorat.  
 Article 11. Supressió d’un grup  
 1. La supressió d’un grup d’investigació serà tramitada per mitjà del vicerectorat amb competències en matèria d’investigació, i es podrà iniciar:   
 a)       A proposta del responsable  
 b)       A proposta del vicerector amb competències en investigació quan concórrega alguna de les causes següents:   
¿ Per impossibilitat per a substituir designar directoren cas de desvinculació del mateix  
 ¿ Per l’incompliment sobrevingut d’algun dels requisits exigits sobre la seua dimensió en l’article 6 d’aquesta normativa  
DISPOSICIONS TRANSITÒRIES  
 PRIMERA   
 Els grups d’investigació ja existents disposaran d’un termini de tres mesos des de l’entrada en vigor d’aquesta normativa per a adaptar-se a les exigències de dimensió mínima que aquesta té en compte. Aquesta disposició serà igualment aplicable als grups que es troben en fase de creació.   
 SEGONA   
 El personal docent i investigador que forme part actualment de més grups d’investigació dels que aquesta normativa autoritza, haurà de regularitzar la seua situació donant-se de baixa en algun d’aquells en el termini màxim de tres mesos des de l’entrada en vigor de la present normativa. Altrament, s’entendrà donat de baixa d’ofici d’aquell grup o grups creats amb posterioritat o en què presente menor percentatge de dedicació en el moment de l’entrada en vigor d’aquesta normativa. I el mateix procediment se seguirà en el cas de percentatges de dedicació inferiors als establits en aquesta normativa.   
TERCERA   
 Durant el termini màxim de 24 mesos a partir de l’entrada en vigor d’aquesta normativa, el director d’un grup d’investigació podrà no estar en possessió del títol de doctor quan haja dirigit en els últims cinc anys projectes o contractes d’investigació d’especial rellevància i no hi haja en el grup cap membre del personal docent i investigador amb el grau de doctor. Així mateix, el director d’un grup d’investigació podrà ser membre del personal docent i investigador a temps parcial sempre que estiga en possessió del títol de doctor i haja dirigit en els últims cinc anys projectes o contractes d’investigació d’especial rellevància.   
QUARTA   
 Durant el termini màxim de 24 mesos a partir de l'entrada en vigor d'aquesta normativa, tindran la consideració de grup d'investigació competitiu, als efectes oportuns, aquells grups que complisquen almenys tres de les condicions establides en l'article 4.  
CINQUENA  
 Les unitats singulars d’investigació creades a partir de l’acord de la Comissió d’Investigació de 7 de maig de 1998 disposaran d’un termini màxim de sis mesos des de l’entrada en vigor d’aquesta normativa per a transformar-se en grup d’investigació. Una vegada transcorregut aquest termini les unitats singulars d’investigació que no hagen procedit a transformar-se en grup d’investigació es donaran per dissoltes.   
DISPOSICIÓ FINAL  
 La present normativa, una vegada aprovada pel Consell de Govern de la Universitat d'Alacant, entrarà en vigor a partir de la seua publicació en el Butlletí Oficial de la Universitat d'Alacant.





[Carretera Sant Vicent del Raspeig s/n  
03930 Sant Vicent del Raspeig - Alacant  
 Tel. 61 417 6026 - Fax 86 311 9809](https://www.google.es/maps/@47.944027,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12013&trk=tyah&trkInfo=tarId%5O5099380059111%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)